CELEX: 32017D0734
Language: hu
Date: 2017-04-25 00:00:00
Title: A Tanács (KKBP) 2017/734 határozata (2017. április 25.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról

26.4.2017   
            
            
               HU
            
            
               Az Európai Unió Hivatalos Lapja
            
            
               L 108/35
            
         A TANÁCS (KKBP) 2017/734 HATÁROZATA
   (2017. április 25.)
   a Mianmarral/Burmával szembeni korlátozó intézkedésekről szóló 2013/184/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2013. április 22-én elfogadta a Mianmarral/Burmával szembeni korlátozó intézkedésekről szóló 2013/184/KKBP határozatot (1).
            
         
               (2)
            
            
               A Tanács 2016. április 21-én elfogadta a (KKBP) 2016/627 határozatot (2), amellyel 2017. április 30-ig megújította a korlátozó intézkedéseket.
            
         
               (3)
            
            
               A 2013/184/KKBP határozat felülvizsgálata alapján a korlátozó intézkedéseket 2018. április 30-ig meg kell újítani.
            
         
               (4)
            
            
               A 2013/184/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2013/184/KKBP határozat 3. cikkének helyébe a következő szöveg lép:
   
      „3. cikk
      Ezt a határozatot 2018. április 30-ig kell alkalmazni. Ezt a határozatot folyamatosan felül kell vizsgálni. Amennyiben a Tanács megítélése szerint e határozat céljait nem sikerült megvalósítani, a határozatot meg kell újítani, vagy adott esetben módosítani kell.”
   
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Luxembourgban, 2017. április 25-én.
      
         
            a Tanács részéről
         
         
            az elnök
         
         I. BORG
      
   
   
      (1)  A Tanács 2013/184/KKBP határozata (2013. április 22.) a Mianmarral/Burmával szembeni korlátozó intézkedésekről és a 2010/232/KKBP határozat hatályon kívül helyezéséről (HL L 111., 2013.4.23., 75. o.).
   
      (2)  A Tanács (KKBP) 2016/627 határozata (2016. április 21.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról (HL L 106., 2016.4.22., 23. o.).